open-index/open-wikipedia-markdown huggingface dataset:
Chanuka

[thumb|Zapálená [chanukija]]
**Chanuka** (hebr. חנוכה, jidiš výslovnosť **Chaneke**) alebo **Sviatok svetiel** alebo **Sviatok zasvätenia** je židovský sviatok, ktorý sa začína 25. dňa v židovskom mesiaci kislev a trvá osem dní. Je spomienkou na znovuzasvätenie Jeruzalemského chrámu Makabejcami po jeho znesvätení Antiochom IV. Epifanom. V židovských domácnostiach sa zapaľujú sviečky na osemramennom svietniku (chanukija), každý deň o jednu sviečku viac. Deviate, stredné rameno slúži ako pomocník pri zapaľovaní (šámes).

## Chanuka v najbližších rokoch
: *Poznámka: Sviatok sa začína v prvý deň pred západom slnka. Končí sa v posledný deň po západe slnka.*
* *5772*: 20. – 28. december 2011
* *5773*: 8. – 16. december 2012
* *5774*: 27. – 5. december 2013
* *5775*: 16. – 24. december 2014
* *5776*: 6. – 14. december 2015

## Pôvod sviatku
Pri dlhých bojoch zahynulo veľa povstalcov, napokon však oslobodili jeruzalemský chrám. Keď ho vyčistili a zapálili večné svetlo, zistili, že majú olej len na jeden deň, pričom najkratší čas na vyrobenie nového oleja bol osem dní. Tradícia hovorí, že sa stal zázrak a malé množstvo oleja vydržalo celých osem dní. Na pamiatku znovuzasvätenia chrámu sa v židovských rodinách zapaľuje počas ôsmich dní osem sviec - každý deň jedna. Chanukové sviečky drží svietnik s deviatimi ramenami. To deviate slúži na upevnenie sviečky šámesa, čiže sluhu, od ktorej sa zapaľujú ostatné.

## Iné projekty

Kategória:Židovské sviatky
Turčok (potok)

**Turčok** je potok v Gemeri, preteká územím okresu Revúca. Je to ľavostranný prítok Východného Turca a má dĺžku 9,3 km. 

Pramení v Revúckej vrchovine, v podcelku Železnícke predhorie, na juhovýchodnom svahu Havranovej () v nadmorskej výške okolo  Od prameňa tečie na východ, pričom vytvára oblúk vypnutý na sever, zľava priberá prítok () z Lipovej doliny, následne opäť zľava prítok zo Zlatnej doliny a preteká obcou Turčok. Tu priberá ďalší ľavostranný prítok z Uhliarskej doliny a potok pokračuje na juhojuhovýchod. Pod obcou potok preteká lesnatou Turčockou dolinou, v ktorej postupne priberá niekoľko prítokov: sprava spod Rovnej (), zľava spod Štyroch chotárov (), sprava z Hodianovej doliny, zľava z Meškovej doliny. Na dolnom toku vstupuje do Železníckej brázdy, oddeľuje Jelšavskú planinu Slovenského krasu na východe od Revúckej vrchoviny na západe. Ďalej už tečie severojužným smerom, sprava priberá prítok spod Ostrej skaly () a následne zľava Nandražský potok (). Severozápadne od obce Kameňany ústi v nadmorskej výške okolo  do bočného ramena Východného Turca.

## Referencie

Kategória:Potoky na Slovensku
Kategória:Povodie Slanej
Kategória:Vodné toky v okrese Revúca
Kocižský potok

náhľad|Kocižský potok pretekajúci obcou Kociha
**Kocižský potok** je potok v Malohonte, na území okresu Rimavská Sobota. Je to pravostranný prítok Rimavy a má dĺžku 7,5 km. 

Pramení v Revúckej vrchovine, v podcelku Cinobanské predhorie, na severozápadnom svahu vrchu Urlak () v nadmorskej výške okolo  Od prameňa tečie najprv na juhovýchod, preteká Kocižskou dolinou a postupne sa stáča na východ. Sprava priberá dva prítoky spod Holubína () a tok sa esovito ohýba. Ďalej tečie opäť na juhovýchod, sprava priberá prítok () z južného svahu Močiara () a vstupuje do výbežku Rimavskej kotliny. Tu pokračuje východným smerom, priberá pravostranný prítok spod kóty , preteká obcou Kociha a východne od nej ústi v nadmorskej výške cca  do Rimavy.

## Referencie

Kategória:Potoky na Slovensku
Kategória:Povodie Rimavy
Kategória:Vodné toky v okrese Rimavská Sobota
Novo Selo (Selca)

thumb|rímskokatolícky kostol
**Novo Selo** je chorvátska osada na ostrove Brač, administratívne patriaca do obce Selca, od ktorej je vzdialená kilometer na sever. Žije v nej približne 150 obyvateľov. Nachádza sa tu rímskokatolícky kostol.

Kategória:Brač
Kategória:Osady v Chorvátsku
Kokavka

**Kokavka** je potok v Malohonte, na území okresu Poltár. Je to pravostranný prítok Rimavice a meria 13,6 km.

*Prameň:* v Stolických vrchoch na severnom svahu vrchu Jasenina (995,2 m n. m.) v nadmorskej výške okolo 880 m n. m.

*Smer toku:* na hornom toku na severovýchod, po pribratí prítoku spod Homračky prudko mení smer a výrazne esovito sa stáča, na dolnom toku potom tečie na juhovýchod

*Geomorfologické celky:* Stolické vrchy, podcelok Málinské vrchy, na dolnom toku oddeľuje tento podcelok od podcelku Klenovské vrchy na severe

*Prítoky:* sprava prítok (566,0 m n. m.) z osady Lipové, Kamenistý potok, prítok zo severovýchodného úpätia Rovne (811,9 m n. m.), zľava z obce Šoltýska a prítok zo severného svahu Homračky (814,5 m n. m.)

*Ústie:* do Rimavice priamo v obci Kokava nad Rimavicou v nadmorskej výške približne 330 m n. m.

*Obce:* Ďubákovo, osady Lipové, Záklično a Kokavka, Kokava nad Rimavicou

## Referencie

Kategória:Potoky na Slovensku
Kategória:Povodie Rimavy
Kategória:Vodné toky v okrese Poltár
Tu bi-švat

**Tu bi-švat** (hebr. ט"ו בשבט) alebo **Chamiša asar bi-švat** (hebr. חמישה-עשר בשבט) alebo **Nový rok stromov** (hebr. ראש השנה לאילנות - *Roš ha-šana la-ilanot*) je židovský menší sviatok (čo znamená, že je počas neho povolené pracovať) a jeden zo štyroch „nových rokov“, ktoré sa spomínajú v Mišne. Slávi sa 15. dňa židovského mesiaca švat (číslo 15 sa v hebrejčine píše ako kombinácia písmen *tet* a *vav*, ktorú je možné prečítať ako *„tu“* - odtiaľ názov sviatku). Pripadá na dobu kvitnutia ovocných stromov v Izraeli, ktoré ohlasuje príchod jari. Pri špeciálnej hostine sa je 15 druhov ovocia vypestovaného v Izraeli.

## Tu bi-švat v najbližších rokoch
: *Poznámka: Sviatok sa začína prvý deň pri západe slnka. Končí sa posledný deň po zotmení.*
**5772*: 7. – 8. február 2012 
**5773*: 25. – 26. január 2013
**5774*: 15. – 16. január 2014

Kategória:Židovské sviatky
Albánčina

right|thumb|Rozšírenie albánčiny
**Albánčina** (po albánsky *gjuha shqipe* - vyslov *ďuha šťipe*) je jazyk z indoeurópskej jazykovej rodiny, v ktorej vytvára samostatnú jazykovú vetvu. Hovorí ním viac ako 6 miliónov ľudí v Albánsku, Kosove, Grécku, Srbsku, Čiernej Hore a v iných častiach Balkánskeho polostrova.

## Pôvod albánčiny
V roku 1854 Franz Bopp dokázal, že albánčina patrí medzi indoeurópske jazyky. Najstaršia písomná pamiatka však pochádza až z 15. storočia, je preto ťažké presne určiť pôvod tohto jazyka. Slovná zásoba je silne romanizovaná s množstvom gréckych a slovanských prvkov. Podľa niektorých jazykovedcov je albánčina pokračovaním ilýrčiny, niektoré lexikálne zvláštnosti zasa poukazujú na súvislosť s tráčtinou a dáčtinou. Táto otázka má aj svoj politický podtext, z lingvistického hľadiska je však problém stále otvorený. Rumunský jazykovedec Sorin Paliga dokonca vyjadril názor, že ilýrčina a tráčtina si boli také blízke ako čeština a slovenčina.

## Iné projekty


Kategória:Jazyky v Albánsku
Kategória:Jazyky v Kosove
Kategória:Jazyky v Severnom Macedónsku
Kategória:Indoeurópske jazyky
Pablo Neruda

**Pablo Neruda** (* 12. júl 1904, Parral, Čile – † 23. september 1973, Santiago, Čile), vlastným menom *Ricardo Eliecer Neftalí Reyes Basoalto* bol čilský spisovateľ, pseudonym si zvolil podľa českého spisovateľa Jana Nerudu. Nositeľ Nobelovej ceny za literatúru (1971).

## Iné projekty

Kategória:Čilskí spisovatelia
Kategória:Čilskí básnici
Kategória:Čilskí politici
Kategória:Čilskí diplomati
Kategória:Nositelia Nobelovej ceny za literatúru
Kategória:Osobnosti na čilských poštových známkach
Kategória:Osobnosti španielskej občianskej vojny
Kategória:Úmrtia na rakovinu prostaty
Podozrivý

**Podozrivý** je osoba, ktorá má v rámci trestného konania procesné postavenie, voči ktorej u orgánu činnom v trestnom konaní vzniklo dôvodné podozrenie zo spáchania trestného činu, no voči ktorej doposiaľ nebolo začaté trestné stíhanie.

V zmysle slovenského trestnoprávneho poriadku sa za podozrivého pokladá osoba, voči ktorej doposiaľ nebolo orgánom činným v trestnom konaní vznesené obvinenie, čím by sa z podozrivého stal obvinený. Podľa § 33 Trestného poriadku platí, že: *„Toho, kto je podozrivý zo spáchania trestného činu, možno považovať za obvineného a použiť proti nemu prostriedky určené týmto zákonom proti obvinenému až vtedy, ak bolo proti nemu vznesené obvinenie.“*

## Pozri aj
* obžalovaný
* odsúdený
* páchateľ
* poškodený
* svedok

## Referencie

Kategória:Trestné právo
Mesrop Maštoc

Svätý **Mesrop Maštoc** (arméns. Մեսրոպ Մաշտոց) (* okolo 360, Hatsik, provincia Taraun v Arménsku – † 17. február 440) bol arménsky mních, teológ a lingvista, tvorca arménskej abecedy.

## Iné projekty

Kategória:Narodenia v 4. storočí
Kategória:Úmrtia v 440
Kategória:Svätci
Kategória:Arménski jazykovedci
Kategória:Osobnosti na sovietskych poštových známkach
Kategória:Osobnosti na arménskych bankovkách
Veporský potok

**Veporský potok** je potok v Malohonte, v severozápadnej časti okresu Rimavská Sobota. Je to významný pravostranný prítok Klenovskej Rimavy a má dĺžku 11,2 km. 

Pramení vo Veporských vrchoch, v podcelku Balocké vrchy, na východnom svahu Klenovského Vepra (1 338,2 m n. m.) v nadmorskej výške okolo 1 120 m n. m. Tečie najprv severojužným smerom popri Chate pod Veprom, sprava priberá dva prítoky z južných svahov Klenovského Vepra (druhý ústi v nadmorskej výške 765,2 m n. m.) a stáča sa na juhozápad. Priberá pravostrannú Javorinu, veľkým oblúkom sa stáča na juhovýchod, zľava priberá prítok z oblasti Oltárnej zápače a vstupuje do Stolických vrchov, do podcelku Klenovské vrchy. Tu preteká oblasťou s roztrúseným kopaničiarskym osídlením, najprv popri osade Havrilovo, stáča sa na východ a zľava priberá Ráztočný potok. Následne sa pri osade Ráztočné, na katastrálnom území obce Klenovec, vlieva v nadmorskej výške okolo 397 m n. m. do Klenovskej Rimavy.

## Referencie

Kategória:Potoky na Slovensku
Kategória:Povodie Rimavy
Kategória:Vodné toky v okrese Rimavská Sobota
Auckland City

**Auckland City** alebo *Centrálny Auckland* je mesto alebo územná jednotka na Novom Zélande. Spolu s okolitými mestami a územiami ako North Shore, Waitakere, Manukau a časťami Papakura, Rodney a Franklin tvorí súmestie Auckland, najväčšie na Novom Zélande. Auckland City je najväčšie mesto na Novom Zélande, má rozlohu 637 km² a žije tu okolo 425&nbsp;400 obyvateľov, čo je približne rovnaký počet ako počet obyvateľov Bratislavy.

## Partnerské mestá
*  Brisbane, Austrália
*  Fukuoka, Japonsko 
*  Hamburg, Nemecko
*  Kanton, Čína
*  Los Angeles, Kalifornia, USA
*  Pusan, Južná Kórea
*   Tchaj-čung, Taiwan
*  Šinagawa, Japonsko
*  Tomioka, Japonsko

## Iné projekty

## Externé odkazy
* Oficiálna stránka

Kategória:Mestá na Novom Zélande
Kategória:Bývalé hlavné mestá
Perth (Západná Austrália)

**Perth** je hlavné a najľudnatejšie mesto austrálskeho štátu Západná Austrália a štvrté najväčšie mesto v Austrálii, pričom tu žije 75 percent obyvateľov Západnej Austrálie. Má rozlohu  a žije tu takmer 2,1 milióna obyvateľov (metropolitná oblasť 2,2 mil.). Je centrum západného pobrežia. 

Perth založil v roku 1829 kapitán James Striling ako administratívne centrum kolónie Swan River. V roku 1856 získal mestský status. Mesto bolo pomenované podľa škótskeho mesta Perth vplyvom britského ministra pre vojny a kolónie Georgea Murraya.

V roku 2010 ho *Globalization and World Cities Research Network* klasifikoval ako svetové mesto. V roku 2012 sa umiestnil na 9. mieste v rebríčku najlepších miest pre život na svete podľa *Economist Intelligence Unit*.

## Osobnosti mesta
* Paul Kilderry (* 1973), bývalý tenista
* Rob Swire (* 1982), hudobný producent, spevák a hudobný skladateľ
* Gareth McGrillen (* 1982), basgitarista, hudobný producent a DJ 
* Casey Dellacquová (* 1985), tenistka
*Daniel Ricciardo (* 1989), pilot Formuly 1
* Troye Sivan (* 1995), herec, videoblogger, spevák, skladateľ

## Partnerské mestá
*  Bayburt, Turecko, 2006
*  Houston, USA, 1984
*  Kagošima, Japonsko, 1974
*  Megisti, Grécko, 1984
*  Rodos, Grécko, 1984
*  San Diego, Kalifornia, USA, 1987
*  Świecie, Poľsko, 1990
*  Vasto, Taliansko, 1989

## Referencie


## Iné projekty


Kategória:Západná Austrália
Kategória:Austrálske hlavné mestá
Kategória:Mestá v Západnej Austrálii
Brisbane

**Brisbane** je hlavné a najľudnatejšie mesto austrálskeho štátu Queensland a tretie najväčšie mesto v Austrálii. Má rozlohu  a vyše 2,2 milióna obyvateľov. Mesto sa nachádza v blízkosti Tichého oceánu na brehoch rieky Brisbane na planine medzi zátokou Moreton a Veľkých predelovým pohorím (niekedy nazývaným aj Austrálske Kordillery) v juhovýchodnom Queenslande.

Mesto je pomenované po sirovi Thomas Brisbaneovi, guvernérovi Nového Južného Walesu v rokoch 1821-1824. Mesto vzniklo z tvrdej trestaneckej kolónie v Redcliffe (dnes súčasť Brisbane) v roku 1824. Brisbane bolo vyhlásené hlavným mestom novovzniknuvšej osamostatnenej kolónie Queensland v roku 1859. Do skončenia druhej svetovej vojny sa mesto rozvíjalo pomaly. Najvýraznejší rozmach sa začal po úspešných Hrách Spoločenstva v roku 1982 a svetovej výstave v roku 1988. Dnes je Brisbane jedným z najrýchlejšie rastúcich austrálskych miest.

V súčasnosti sa rozkladá na pahorkoch a terasách lemujúcich dolný tok rieky Brisbane River dôležité priemyselné centrum. Vyskytuje sa tu priemysel strojársky, automobilový, textilný, chemický, stavebných látok, drevospracujúci, papierenský, potravinársky (mäsový, konzervárne, cukrovar) a petrochemický. Stredisko výnosnej poľnohospodárskej oblasti celoštátneho významu ako aj obchodu a peňažníctva. Dopravná križovatka, medzinárodné letisko, prístav s ročnou prekládkou viac ako 14 miliónov ton spojený s bankovým centrom Ipswich. 

Mesto je strediskom turistiky. Vyhľadávanými sú pláže Sunshine Coast a Gold Coast. Nachádzajú sa tu 2 univerzity (štátna založená r. 1910; Griffithova r.1971), štátne múzeum (1871), galéria, štátna knižnica, observatórium, početné parky, zoologická a botanická záhrada. Z dominánt mesta vyniká moderná budova parlamentu a v najstaršej časti mesta zachované dokumenty starej architektúry (Wolston House, Ormiston House a iné).

## Partnerské mestá
*  Kóbe, Japonsko (1985)
*  Auckland, Nový Zéland (1988)
*  Šen-čen, Čína (1992)
*  Semarang, Indonézia (1993)
*  Kao-siung, Taiwan (1997)
*  Taejŏn, Kórejská republika (2002)
*  Čunking, Čína (2005)
*  Lucknow, India
*  Abú Zabí, Spojené arabské emiráty (2009)

## Referencie

## Iné projekty


Kategória:Austrálske hlavné mestá
Kategória:Mestá v Austrálii
Kategória:Queensland
Kategória:Mestá v Queenslande
Kategória:Eponymické termíny v geografii
Tasmánia

**Tasmánia** (skrátene **TAS**) je austrálsky štát a súčasne ostrov, nachádzajúci sa asi 200 kilometrov na juh od kontinentu, od ktorého ho oddeľuje Bassov prieliv.

Tasmánia má 526 700 obyvateľov (2016) a rozlohu . Sama seba prezentuje ako *prírodný štát*, keďže je z väčšej časti tvorená nepoškodenou prírodou. 40 % rozlohy Tasmánie tvoria rezervácie a národné parky. V Tasmánii vznikla v 70. rokoch prvá strana zelených na svete a dodnes je v miestnom štátnom parlamente najvyššie zastúpenie zelených (18%).

Hlavným a najväčším mestom Tasmánie je Hobart (cca 225 000 obyvateľov), ďalšími významnými sídlami sú Launceston, Devenport a Burnie.

## Iné projekty

Kategória:Štáty a teritóriá v Austrálii
Arménčina

right|thumb|Rozšírenie arménčiny
**Arménčina** (armén. հայերեն լեզու - hajeren lezu = arménsky jazyk) je jazyk z indoeurópskej jazykovej rodiny, v ktorej vytvára samostatnú vetvu. Hovorí ním asi 7 miliónov ľudí v Arménsku, Náhornom Karabachu, Rusku, Gruzínsku, Iráne, Sýrii, Libanone a inde. V Amerike síce žije vyše 10 miliónov Arménov, ale nie všetci ovládajú Arménčinu (väčšina z nich sú potomkovia). Svojím pôvodom je blízka frýgčine, zo živých jazykov je asi najbližšia gréčtine. Na jej zápis sa používa arménska abeceda, ktorú vytvoril v roku 405 svätý Mesrop Maštoc.

Arménčina patrí medzi najstaršie (stále používané) jazyky.

## Iné projekty

Kategória:Indoeurópske jazyky
Kategória:Jazyky v Arménsku
Kategória:Jazyky v Sovietskom zväze
Viktória (Austrália)

**Viktória** (, skrátene **VIC**) je rozlohou najmenší, no najhustejšie obývaný a urbanizovaný austrálsky štát rozkladajúci sa na juhovýchode krajiny. Pôvodne bola obývaná prevažne farmármi, no objavenie zlata ju zmenilo na centrum obchodu a priemyslu. V roku 2005 počet obyvateľov prekročil 5&nbsp;000&nbsp;000, pričom viac ako 70% z nich žije v hlavnom meste štátu, Melbourne.

## Dejiny
Po založení austrálskej kolónie Nový Južný Wales v roku 1788 bola Austrália rozdelená na dve polovice - východný Nový Južný Wales a západné Nové Holandsko, ktoré však podliehalo koloniálnej vláde v Sydney. Prvým sídlom na území dnešnej histórie bol Portland, Melbourne bolo založené v roku 1835 Johnom Batmanom.
Samostatná kolónia Viktória vznikla v roku 1851. V tom istom roku bolo na jej území objavené zlato a následná zlatá horúčka podnietila rozvoj priemyslu a prudké zvýšenie počtu obyvateľov. V roku 1901 sa Viktória stala jedným zo štátov Austrálskeho zväzu a na prechodné obdobie sa Melbourne stalo jeho prvým hlavným mestom, kým bolo vybrané miesto trvalého hlavného mesta. Tým sa v roku 1927 stala Canberra.

## Vláda
Viktória má parlamentnú formu demokracie s dvojkomorovým parlamentom. Hlavou štátu je de jure kráľ Karol III., zastupovaný generálnym guvernérom. Generálny guvernér má obmedzené právomoci a jeho funkcia je najmä ceremoniálna. Premiérom Viktórie je zvyčajne vodca politickej strany alebo koalície s väčšinou v dolnej komore parlamentu. Členmi jeho vlády sú poslanci z oboch komôr parlamentu. Súčasným premiérom Viktórie je od roku 2010 Ted Baillieu, a guvernérem David de Kretser.

Viktória má vlastnú ústavu z roku 1975, ktorá je založená na koloniálnej ústave z roku 1855.

Vo federálnom parlamente zastupuje Viktóriu 12 poslancov v Senáte a 37 v dolnej komore.

## Iné projekty

## Zdroj


Kategória:Štáty a teritóriá v Austrálii
Adelaide (Južná Austrália)

**Adelaide** je hlavné a najľudnatejšie mesto austrálskeho štátu Južná Austrália a piate najväčšie v Austrálii. Má rozlohu  a asi 1,3 milióna obyvateľov. Je situované na pobreží Južného oceánu, na Adelaide Plains severne od polostrova Fleurieu, medzi zálivom Sv. Vincenta a nízkym pohorím Mount Lofty Ranges. Je pomerne lineárne, s dĺžkou okolo 90 a šírkou okolo .

Bolo založené v roku 1836 ako plánované hlavné mesto pre jedinú voľne osídlenú britskú provinciu v Austrálii, nazvané na počesť kráľovnej Adelaide, manželky britského kráľa Viliama IV.. Major William Light, jeden zo zakladateľov mesta, navrhol jeho koncepciu a vybral jeho polohu v blízkosti rieky Torrens. Inšpirovaný Williamom Pennom, Lightov koncept vytýčil Adelaide mriežkové usporiadanie, popretínané širokými bulvármi a rozľahlými verejnými námestiami, kompletne obklopené parkom.
Rané Adelaide bolo formované cirkevnou slobodou, politickým progresivizmom a občianskou slobodou, čo viedlo k prvým moderným reformám na svete. Ako prvé austrálske mesto získalo v roku 1840 samosprávu.

Dnešné Adelaide je známe mnohými festivalmi, ako aj svojim vínom, umením a športom. 

Ako sídlo štátnej správy a komerčné centrum štátu Južná Austrália, sa v Adelaide nachádza mnoho vládnych a finančných inštitúcií. Väčšina z nich je koncentrovaná v centre mesta popri kultúrnych bulvároch ako North Terrace, King William Street ako aj v rôznych iných častiach metropoly.

V meste sídlia dve univerzity. V rebríčku Economist Intelligence Unit miest najlepších pre život z roku 2019, ktorý hodnotil 140 miest sa Adelaide umiestnilo na 10. mieste.

## Priemysel
V meste pracuje cca 70% obyvateľov Južnej Austrálie. Je tu koncentrovaný predovšetkým strojársky (výroba áut), elektrotechnický, chemický a potravinársky priemysel. V minulosti mesto profitovalo zo spracovania medi a striebra z neďalekých baní.

## Zásobovanie vodou
Mesto je lokalizované v oblasti s veľmi malým ročným úhrnom zrážok (cca 50 mm), preto má problém so zásobovaním vodou. Tento problém sa čiastočne vyriešil vybudovaním viacerých vodných nádrží v blízkom horskom masíve Mount Lofty Ranges a vodovodov z rieky Murray.

## Osobnosti mesta
* Judith Andersonová (1898 – 1992), herečka, držiteľka dvoch cien Emmy a jednej ceny Tony
* Howard Florey (1898 – 1968), farmakológ, spoludržiteľ Nobelovej ceny za objav penicilínu
* Robin Warren (* 1937), patológ, spoludržiteľ Nobelovej ceny za znovuobjavenie  baktérie Helicobacter pylori
* Andy Thomas (* 1951) americký astronaut
* Mark Woodforde (* 1965), bývalý tenista
* Wayne Arthurs (* 1971), bývalý tenista
* Sia Furler (*1975), speváčka
* Lleyton Hewitt (* 1981), tenista
* Alicia Moliková (* 1981), tenistka

## Partnerské mestá
*  Ferrol, Španielsko, 2008
*  George Town, Malajzia, 1973
*  Himeji, Japonsko, 1982
*  Christchurch, Nový Zéland, 2008
*  Malmö, Švédsko, 1988

## Referencie

## Iné projekty

## Externé odkazy
* Oficiálna stránka


Kategória:Austrálske hlavné mestá
Kategória:Mestá v Južnej Austrálii
Obvinený

**Obvinený** je predpokladaný páchateľ trestného činu (do tej doby podozrivý) od momentu, keď je proti nemu vznesené obvinenie.

Obvinený je  osoba, voči ktorej bolo vznesené obvinenie vydaním uznesenia o obvinení.  Pred vznesením obvinenia  je to podozrivá osoba. S procesným postavením obvineného sa spájajú práva obvineného, ktoré mu vyplývajú z ustanovení Trestného poriadku a o ktorých musí byť orgánmi činnými v trestnom konaní a súdom v každom štádiu konania, resp. pred každým procesným úkonom riadne poučený. Medzi najdôležitejšie práva obvineného patria:

- právo vyjadriť sa ku všetkým skutočnostiam, ktoré sa mu kladú za vinu, a k dôkazom o nich,

- právo odmietnuť vypovedať,

- právo uvádzať okolnosti svedčiace v jeho prospech, 

- právo navrhovať, predkladať a obstarávať dôkazy, 

- právo robiť návrhy, podávať žiadosti a opravné prostriedky proti rozhodnutiam orgánov činných v trestnom konaní a súdu,

- právo zvoliť si obhajcu a radiť sa s ním aj počas úkonov, vykonávaných orgánmi činnými v trestnom konaní a súdom, nemôže sa však radiť o odpovedi na už položenú otázku, má právo žiadať, aby bol obhajca prítomný pri jeho výsluchu, ako aj pri ďalších úkonoch,

-  právo v konaní pred súdom vypočúvať svedkov (v súčasnosti sa toto právo rozširuje judikatúrou Najvyššieho súdu SR aj na výsluchy v prípravnom konaní, vykonávané po vznesení obvinenia)

Kategória:Trestné právo
Łowicz

300px|right|thumb|Katedrála v meste Łowicz

**Łowicz** je poľské mesto v Lodžskom vojvodstve. Má 31 000 obyvateľov (2005).

## Iné projekty

## Externé odkazy
* Oficiálna stránka

Kategória:Mestá v Lodžskom vojvodstve
Kategória:Powiat łowicki
Západná Austrália

**Západná Austrália** () je rozlohou najväčší štát v Austrálii, zahŕňajúci západnú tretinu celého kontinentu. Na juhu a západe ju obmýva Indický oceán, na východe hraničí s Južnou Austráliou a Severným teritóriom. Po ruskej republike Sakha je to druhá najväčšia administratívna jednotka na svete. Podľa Australian Bureau of Statistics mala v marci 2018 približne 2 591 900 obyvateľov. Hlavné mesto Perth je jedno z najizolovanejších miest svojej veľkosti na svete, pričom je bližšie k indonézskej Jakarte (3007 km) ako k austrálskemu Sydney (3284 km).

## Osídlenie
Prví obyvatelia Austrálie sa na ostrove objavili približne pred 40 000 až 60 000 rokmi a postupne začali osídľovať územie svetadielu. Nie sú známe presné údaje, kedy prví obyvatelia zavítali do oblasti teritória Západnej Austrálie, ale v dobách príchodu Európanov na kontinent, bola už oblasť dobre osídlená. 

## Ekonomika
Ekonomika je silno zameraná na ťažbu a export rudy a ropných produktov, špeciálne železnej rudy, hliníku, zemného plynu, niklu a zlata. 

## Referencie

## Iné projekty


Kategória:Štáty a teritóriá v Austrálii
Severné teritórium

**Severné teritórium** je federálne teritórium v Austrálii. Hlavné mesto je Darwin, medzi ostatné významné mestá patria Alice Springs a Katherine. 

Severné Teritórium je spolu s Teritóriom hlavného mesta jedno z dvoch teritórií zahrnuté do zväzového štátu Austrálie. Podstata jeho právneho postavenia tkvie v tom, že federálna vláda môže upraviť všetku jeho legislatívu. Postavenie zväzových štátov sa však o mnoho nelíši. 

Severné teritórium sa nachádza v severnej časti kontinentu, z východu susedí so štátom Queensland, zo západu so Západnou Austráliou, z juhu tiež s Južnou Austráliou. Zo severu územie obmýva Timorské a Arafurské more a Carpentariánsky záliv. Keďže pobrežné oblasti Severného teritória sa ešte pred objavením kontinentu Európanmi stávalo miestom stroskotania lodí a táto pevnina bola takmer na dosah od jej známych krajín, zostávala až do polovice 19. storočia pre Európanov takmer celá neznáma. Pobrežie bolo ťažko prístupné pre hustý porast mangrovou a na pevnine sa nachádzala nehostinná pustina. 

## Iné projekty

## Zdroj


Kategória:Štáty a teritóriá v Austrálii
Teritórium austrálskeho hlavného mesta

**Teritórium austrálskeho hlavného mesta** (*Australian Capital Territory*, *ACT*) je hlavné teritórium Austrálskeho spoločenstva, najmenšie a súčasne najľudnatejšie samovládne teritórium. Je to vnútrozemská enkláva v Novom Južnom Walese nachádzajúca sa v buši.

## Iné projekty


Kategória:Štáty a teritóriá v Austrálii
Kategória:Dištrikty a územia hlavných miest
Jehuda Löw ben Becalel

[thumb|200px|Hrob rabi Löwa na [Starý židovský cintorín (Praha)|Starom židovskom cintoríne v Prahe]]
Rabi **Jehuda Löw ben Becalel** (* asi 1512 alebo 1525, Poznaň alebo Worms – † 17. september 1609), známy aj pod hebrejským akronymom **Maharal** (מהר"ל), bol najvýznamnejší pražský rabín, talmudista a kabalista, jeden z najväčších židovských náboženských mysliteľov novoveku. Svojím učením výrazne ovplyvnil hnutie chasidizmu. Podľa legendy bol tvorcom golema.

V rokoch 1553–1573 pôsobil ako zemský rabín v moravskom Mikulove. Po presťahovaní do Prahy viedol talmudickú školu, ktorá sídlila v jednej z *klaus*, ktoré dal vystavať Mordechaj Maisl na kraji Starého židovského cintorína. Založil pražské pohrebné bratstvo Chevra kadiša a napísal preň stanovy. Keď ho v roku 1583 nezvolili za pražského rabína, odišiel do Poľska a odtiaľ na Moravu. Do Prahy sa vrátil v roku 1587, v roku 1592 ho však vymenovali za vrchného zemského rabína v Krakove. Tento úrad zastával až do roku 1597, kedy sa definitívne vrátil do Prahy, kde pôsobil ako vrchný rabín až do svojej smrti v roku 1609.

Podľa kroniky Maharalovho žiaka Davida Gansa *Cemach David* pozval cisár Rudolf II. 23. februára 1592 rabiho Löwa do svojho paláca na Hradčanoch. Podľa Gansa spolu *„hovorili medzi štyrmi očami ako priateľ s priateľom“*. Obsah ich rozhovoru mal ostať utajený. Podľa niektorých špekulácií bolo témou rozhovoru mystické učenie kabaly, alebo teória vesmíru (krátko po Löwovej návšteve pozval Rudolf II. do Prahy astronómov Tycha de Brahe a Keplera.)

## Diela
**Gur arje* - suprakomentár k Rašiho komentáru k Tóre
**Netivot olam* - etické dielo
**Tif'eret Jisrael* - filozofický výklad Tóry k sviatku Šavu’ot
**Gvurot ha-Šem* - o sviatku Pesach
**Necach Jisrael* - o sviatku Tiš’a be-av
**Ner micva* - o sviatku Chanuka
**Or chadaš* - o sviatku Purim
**Derech chajim* - komentár k mišnaickému traktátu Avot
**Be'er ha-gola* - apologetika Talmudu, reakcia na spisy Azarju di Rossiho
**Chidušej agadot* - objavené v 20. storočí, o naratívnych častiach Talmudu
**Drašot* - zbierka kázní

## Literatúra
* Tomáš Pěkný. *Historie Židů v Čechách a na Moravě*. Praha: Sefer, 2001 (Druhé, prepacované a rozšírené vydanie). ISBN 80-85924-33-1.
* André Neher. *Studna exilu: myšlenkový svět Jehudy ben Becalel - rabi Löwa, pražského MaHaRaLa (1512–1609)*. Praha: Sefer, 1993. ISBN 80-900895-6-9.

## Iné projekty

Kategória:Rabíni
Kategória:Narodenia v 16. storočí
Kategória:Úmrtia v 1609
Teritórium Jervis Bay

thumb|Poloha teritória

**Teritórium Jervis Bay** je teritórium Austrálskeho spoločenstva.

Kategória:Štáty a teritóriá v Austrálii
Glaciológia

**Glaciológia** (z lat. *glacies* - *ľad*, *mráz*) je vedná disciplína, zaoberajúca sa štúdiom ľadovcov a prírodnými fenoménmi spôsobenými ľadom (zaľadnením). Glaciológia je jedna z geovedných disciplín, ktorá v sebe integruje poznatky z geofyziky, geológie, hydrológie, klimatológie, biológie a geomorfológie. Objav zaľadnených oblastí na Marse a Europe pridáva glaciológii mimozemský rozmer.

## Výskum
[thumb|[ľadovec (súvislý ľad)|Ľadovec Aletschgletscher vo švajčiarskych Alpách.]]
Predmet štúdia glaciológie v sebe zahŕňa samotné ľadovce, dynamiku ich pohybu, príspevok ľadovcov k eróznej činnosti a ich vplyv na morfológiu krajiny, zaľadnenie v minulosti Zeme (tzv. ľadové doby) a účinky zaľadnenia na klímu, ako aj formy života, ktoré existujú v trvalo zaľadnených oblastiach. Je to jedno z kľúčových odvetví polárneho výskumu.

### Ľadovce
Termín ľadovec označuje dlhé *ľadové rieky*, nachádzajúce sa vo vysokohorských údoliach, ktoré sa pohybujú v do nižších polôh pod vplyvom gravitácie. Vytvárajú sa mnohoročnou akréciou ľadu. Ľadovce sú najväčšou zásobárňou pitnej vody (asi 70&nbsp;%).

Ľadovce sa rozdeľujú na:
* alpínske - ľadovce nachádzajúce sa vo vysokohorských oblastiach
* kontinentálne - hrubé ľadovce, pokrývajúce rozsiahle územia, nachádzajú sa v polárnych oblastiach (Antarktída, Grónsko).

### Ľadovcové útvary
* údolia tvaru U - sú údolia vyformované ľadovcami, majú charakteristický prierez tvaru U
* morény - ľadovcové nánosy (koncové, bočné)
* tilly - nevytriedené ľadovcové sedimenty
* drumliny - kopcovité útvary z navŕšených tillov
* varvy - vrstvy označujúce každoročné prírastny ľadovca (podobne ako letokruhy na strome)
* eskery - dlhé štrkovo-pieskové údolia
* kettly - menšie depresie vymleté ľadovcom

## Pozri aj
* Zoznam ľadovcov

## Iné projekty
.

## Externé odkazy

* Medzinárodná glaciologická spoločnosť (IGS)
Milna

**Milna** je pomenovanie, ktoré nesie niekoľko lokalít v chorvátskej Dalmácii:
*obec na ostrove Brač, pozri Milna (Brač)
*osada na ostrove Hvar, pozri Milna (Hvar)
*osada na ostrove Vis, pozri Milna (Vis)
Austrálske antarktické teritórium

thumb|Poloha

**Austrálske antarktické teritórium** je časť Antarktídy na ktorú si robí nárok Austrália. Pozostáva zo všetkých ostrovov a území južne od 60° južnej šírky a medzi 44°38' až 160° východnej dĺžky okrem Adélinho sveta (136°11' do 142°02' východnej dĺžky), ktorý rozdeľuje teritórium na väčšie západné a menšie východné. Je ohraničené Zemou kráľovnej Maud na západe a Rossovou dependenciou na východe. Oblasť má rozlohu asi 6&nbsp;119&nbsp;818&nbsp;km². Teritórium je obývané iba výskumníkmi vo výskumných staniciach. Hlavnou stanicou je Mawsonova stanica.

## Pozri aj
* územné nároky na Antarktídu

Kategória:Štáty a teritóriá v Austrálii
Ashmorov a Cartierov ostrov

right|thumb|Poloha ostrovov

**Ashmorov a Cartierov ostrov** sú skupina malých neobývaných tropických ostrovov v Indickom oceáne nachádzajúce sa na kraji kontinentálneho šelfu severozápadne od Austrálie a južne od indonézskeho ostrova Roti na pozícii 12°&thinsp;15′&thinsp;30″ j.š. a 123°&thinsp;02′&thinsp;30″ v.d.

## Ashmorov útes
Ashmorov útes zahrnuje
* West Islet alebo West Island
* Middle Islet alebo Middle Island
* East Islet alebo East Island

Ashmorov útes objavil Samuel Ashmore, kapitán lode HMS Hibernia v 11. júna 1811.

## Cartier
Ostrov Cartier objavil v roku 1800 kapitán Nash na lodi *Cartier*, podľa ktorej dostal meno.

## Referencie


## Iné projekty
 

Kategória:Štáty a teritóriá v Austrálii
Stargard

**Stargard** je poľské mesto v Západopomoranskom vojvodstve. Mesto leží nad korytom rieky Ina. Počet obyvateľov: 71 tis. (2005). Rozloha: .

## Iné projekty

## Externé odkazy
* Informačný server mesta

Kategória:Mestá v Západopomoranskom vojvodstve
Kategória:Powiat stargardzki
Kategória:Hanza
Ostrovy Koralového mora

náhľad|Poloha ostrovov
**Ostrovy Koralového mora** () sú skupina malých tropických ostrovov nachádzajúcich sa v Koralovom mori, severozápadne od Queenslandu. Územie ostrovov, vrátane ich teritoriálnych vôd, tvorí **Teritórium Ostrovov Korálového mora** (angl. *Coral Sea Islands Territory*), ktoré sa rozprestiera na 780 000 km2 a je vonkajším teritóriom Austrálie. Ostrovy nie sú trvale osídlené. Jediným (prechodne) osídleným ostrovom je Willisov ostrov (angl. *Willis Island*), ktorý mal k 1. januáru 2011 mal štyroch obyvateľov, pracovníkov meteorologickej stanice.

## Referencie

## Iné projekty

Kategória:Štáty a teritóriá v Austrálii
Administratívne členenie Kanady

thumb|Kanada je rozdelená na 10 provincií a 3 teritóriá
**[[Kanada]]** je federálny štát. Skladá sa z 10 provincií a 3 teritórií. Provincie majú vysoký stupeň autonómie, teritóriá o niečo menší.

Provincie sú zodpovedné za väčšinu štátnych sociálnych programov v Kanade (zdravotná starostlivosť, vzdelávací systém a sociálne dávky), pričom spolu majú viacej finančných prostriedkov ako federálna vláda. Miera finančnej a samosprávnej autonómie je v provinciách veľmi veľká.

Federálna vláda môže iniciovať národné programy a politiku v jednotlivých provinciách (napr. Canada Health Act), no provincie sa samé môžu rozhodnúť, či sa budú na tejto politike podieľať (aj keď sa tak často nestáva).

O viacmenej vyrovnanú úroveň služieb v jednotlivých provinciách sa starajú tzv. vyrovnávacie platby riadené federálnou vládou, v rámci ktorých sa presúvajú finančné prostriedky z bohatších provincií do rozpočtov provincií chudobnejších.
Murvica

**Murvica** môže byť:
*chorvátsky ostrov v Jadranskom mori, pozri Murvica (ostrov)
*osada na chorvátskom ostrove Brač, pozri Murvica (Brač)
Bobovišća

vpravo|thumb|Rímskokatolícky kostol
**Bobovišća** () je osada na západe chorvátskeho ostrova Brač, administratívne patriaca pod obec Milna.

## Iné projekty

Kategória:Osady v Chorvátsku
Kategória:Brač
Ložišća

náhľad|Ložišća

**Ložišća** () je osada na chorvátskom ostrove Brač, patriaca obci Milna.

Kategória:Brač
Kategória:Osady v Chorvátsku
Dračevica

vpravo|thumb|Rímskokatolícky kostol
**Dračevica** je malá osada na chorvátskom ostrove Brač, administratívne patriaca pod obec Nerežišća. V roku 2001 tu žilo 91 obyvateľov.

## Iné projekty

Kategória:Brač
Kategória:Osady v Chorvátsku
VAB

**VAB** je skratka, ktorá môže mať tieto významy:

* Vehicle Assembly Building, veľká montážna hala NASA v Kennedyho vesmírnom stredisku na Floride
* Véhicule de l'Avant Blindé, francúzske obrnené vozidlo
* VAB Výroba automobilov Bánovce, slovenský výrobca nákladných automobilov sídliaci v Bánovce nad Bebravou
Boris Leonidovič Pasternak

**Boris Leonidovič Pasternak** (; * 10. február 1890, Moskva, Všeruská ríša – † 30. máj 1960, Peredelkino, Ruská SSR, Sovietsky zväz) bol ruský disident a jeden z najvýznamnejších ruských spisovateľov.

V roku 1958 získal Nobelovu cenu za literatúru. Vedenie Sovietskeho zväzu nechcelo, aby takúto významnú cenu získalo dielo, ktoré odmieta boľševickú revolúciu (*[[Doktor Živago]]*) a pod nátlakom a hrozbou vyhostením z Ruska donútili Pasternaka ju neprevziať po tom, ako ju telefonicky prijal. Cenu po jeho smrti prevzal jeho syn. Jeho román *Doktor Živago* je považovaný za najvýznamnejší ruský román 20. storočia.

## Životopis
Narodil sa v Moskve v rodine umelcov. Jeho matka Rosalia Isidorovna Pasternaková (rodená Kaufmannová) bola klaviristka a otec Leonid Osipovič bol akademický umelec na Peterburgskej akadémii umení. Mal dve sestry a brata. Častými hosťami jeho rodičov boli rôzni ruskí umelci, medzi tých známejších patril napríklad Lev Nikolajevič Tolstoj, Sergej Vasilievič Rachmaninov, Alexandr Nikolajevič Skriabin, či nemecký básnik Rainer Maria Rilke.

Roku 1908 skončil gymnázium a pokračoval v štúdiu filológie a histórie na Moskovskej univerzite, v roku 1912 krátko študoval i filozofiu v Marburgu v Nemecku.

## Dielo
### Poézia
a) LYRIKA:
Prvé obdobie (1914 - 1940)
* Blíženec v oblakoch (Близнец в тучах: Стихи. – 1914),
* Ponad bariéry – druhá kniha veršov (Поверх барьеров: Вторая книга стихов (1914-1916). – 1917),
* Sestra moja – život: Leto roku 1917 (Сестра моя – жизнь: Лето 1917 года. – 1922),
* Témy a variácie: štvrtá kniha básní (Темы и вариации: Четвертая книга стихов. – 1923),ň
* Druhé narodenie (Второе рождение. – 1932, 1934), 

Druhé obdobie (1940 - 1960)
* V ranných vlakoch: Nové básne (На ранних поездах: Новые стихотворения. – 1943),
* Zemný priestor: Verše (Земной простор: Стихи. – 1945), 
* Verše Jurija Živaga z románu Doktor Živago (Доктор Живаго: Часть семнадцатая: Стихотворения Юрия Живаго. (1945-1955)) 
* Keď sa vyčasí (Когда разгуляется (1956-1959)) – vyšla v súbornom diele v roku 1961. 

b) EPIKA:

Pasternakovu epickú básnickú tvorbu predstavujú tri poémy: 
* Deväťsto piaty rok (Девятьсот пятый год – 1927, 1930, 1932), 
* Vznešená choroba (Высокая болезнь – 1928), 
* Poručík Šmidt (Леитенант Шмидт – 1937) 

a román vo veršoch: 
* Spektorskij (Спекторский – 1931).

## Iné projekty

Kategória:Ruskí spisovatelia
Kategória:Nositelia Nobelovej ceny za literatúru
Kategória:Osobnosti z Moskvy
Kategória:Sovietski disidenti
Povlja

thumb|Povlja
**Povlja** je chorvátska osada na ostrove Brač, administratívne patriaca do obce Selca. Žije tu približne 400 obyvateľov.

## Iné projekty

Kategória:Brač
Kategória:Osady v Chorvátsku
Prechodová funkcia (teória automatov)

**Prechodová funkcia**  (značka h(t) ) je analytické vyjadrenie prechodovej charakteristiky. **Prechodová charakteristika** je odpoveď dynamického systému na jednotkový skok (v časovom vyjadrení) pri nulových počiatočných podmienkach. 

Prechodovou funkciou možno rozumieť samotný program Turingovho stroja.

Formálne:

funkcia, ktorá na základe dvoch vstupov: 
# číslo stavu Turingovho stroja
# symbol na políčku, nad ktorým je hlava Turingovho stroja

vydá tri výstupy:
# číslo stavu, do ktorého sa Turingov stroj bezprostredne dostane
# písmeno, ktoré má zapísať na políčko, nad ktorým je hlava
# smer, ktorým sa má hlava posunúť (krok-doľava, krok-doprava, ostaň-na-mieste)

Kategória:Teória automatov
Murvica (Brač)

vpravo|thumb|Murvica
vpravo|thumb|Murvická pláž
vpravo|thumb|Windsurfing
**Murvica** () je malá osada na juhu chorvátskeho ostrova Brač, situovaná 5 km na západ od známeho letoviska Bol. Zahraničnými dovolenkármi bola objavená až koncom 90. rokov 20. storočia. Turistickému ruchu napomohlo i rozšírenie dovtedy jednosmernej prašnej cesty vedúcej ponad nezbezpečné strmé útesy v roku 2006.

Kategória:Brač
Kategória:Osady v Chorvátsku
Kategória:Prímorské letoviská v Chorvátsku
Oceánografia

**Oceánografia** je vedná disciplína, zaoberajúca sa štúdiom oceánov a morí sveta. Prvotné zameranie sa týkalo len ich popisu, ale časom a kombinovaním poznatkov z geológie, chémie, fyziky meteorológie a biológie sa rozrástla na  odbor skúmajúci všetko čo sa týka oceánov a morí.

## Rozdelenie
* Morská biológia – študuje morské rastlinstvo a živočíšstvo, ako aj ich ekológiu
* Morská geológia – študuje geológiu dna oceánov, vrátane platňovej tektoniky
* Chemická oceánografia – študuje chemické zloženie oceánov
* Fyzická oceánografia – študuje fyzikálne vlastnosti oceánov (teplotno–salinné štruktúry), vrátane povrchových záležitostí (vlnenie, príliv)

### Príbuzné odbory
* Hydrológia
* Limnológia
* Meteorológia

## Iné projekty
.


Oceanografia
Gornji Humac

náhľad|Dom v Gornjom Humaci
**Gornji Humac** je chorvátska osada na ostrove Brač, administratívne patriaca do obce Pučišća. Leží 12 km od pobrežia Jadranského mora. Neďaleko obce je situované letisko Bol.

Kategória:Brač
Kategória:Osady v Chorvátsku
Človek predveký

**Človek predveký/predveký človek** alebo **človek praveký/praveký človek** (lat. *Homo sapiens fossilis, Homo sapiens sapiens fossilis, Homo sapiens diluvialis, Neoanthropus fosssilis*) je staršia fáza človeka dnešného typu (Homo sapiens), presnejšie to môžu byť:
*nálezy Homo sapiens nášho typu od 200/160/130 000 BP (v Európe od 40/35 000 BP) do 5000 alebo 10 000 (alebo 15 000 alebo 20 000) BP
*nálezy Homo sapiens nášho typu od 40 000 do 24 000 BP ; nálezy Homo sapiens nášho typu od cca 35 000 BP do začiatku súčasného človeka (neupresnené) , teda fakticky kromaňonec
*európsky mladopaleolitický Homo sapiens, teda európsky kromaňonec 
*nálezy Homo sapiens nášho typu od 200/160/130 000 BP do 40/35 000 BP 
* archaický Homo sapiens (od 600 000 BP) a nálezy Homo sapiens do (nie od!) 160/130 000 BP (resp. v Európe do 40/35 000 BP, t. j. (?) vrátane neandertálca) 

## Porovnaj
*raný moderný človek (v podstate synonymum).

## Referencie

Kategória:Homo
Mojsejovci

***Mojsejovci*** bola reality šou TV Markízy, ktorá bola vysielaná v roku 2005. Vznikla v spolupráci televízie s manželmi Norou a Braňom Mojsejovcami. Šou spočívala najprv vo výbere vhodných kandidátov, neskôr v tom, že vybratí kandidátisúťažiaci bývali vo vile Mojsejovcov v košickej časti Pereš na Bystrickej 104.

## Súťažiaci
* 1.miesto-Pavol Petrík*Model*
* Robertino „Tino“ Stefanelli*Nemec*
* Mário Hrbas*Papula*
* Milan Schmidt*Jožo Ráš*
* Oskar Bíro*Starosta*
* 6.miesto-Zuzana Péliová*Horolezkyňa*
* 7.miesto-Alena Semanová*Češka*
* 8.miesto-František Kabrheľ*Versače*
* 9.miesto-Ivett Neméthyová*Tiroláčka / Pipina*
* 10.miesto-Milan Danihel - *Guru*
* 11.miesto-Dana Podhradská*Mejkpísová*
* 12.miesto-Mário Petrík*ír*

## Škandál
K tejto reality šou sa viaže aj škandál s hlasovaním, prišli na to samotní Mojsejovci. Nesedeli im totiž hlasy Horolezkyne a Joža Ráša, tento podvod nakoniec odhalila samotná TV Markíza lebo hlasy boli skoro vždy tak ako to réžia určila. Vtedy vymenili režiséra a dramaturgičku. Všetci vypadnutí dostali vtedy možnosť vrátiť sa do hry, nevrátili sa *Guru*, *Mejkpísová* a *Ír*.

## Zaujímavosti
Po prenosoch z domu nasledovala vždy relácia Mojsejovci Quizshow s Verou Wisterovou, po Live prenosoch vždy nasledovala relácia Mojsejovci Hotline kam mohli ľudia volať a rozprávať sa s účastníkmi reality šou ako aj so samotnými Mojsejovcami, túto reláciu moderoval Vilo Rozboril.

TV Markíza predávala šálky a tričká s logom Mojsejovcov či rôznymi nápismi.

## Epizódy
# Predstavenie Mojsejovcov
# Casting Banská Bystrica
# Casting Košice
# Casting Ružomberok
# Casting Bratislava
# Nadávacie kolo
# Kolo rozhovorov
# Selection camp 1.časť
# Selection camp 2.časť
# Predstavenie finalistov
# Prenos z domu 1
# Live prenos zo štúdia 1
# Prenos z domu 2
# Live prenos zo štúdia 2
# Prenos z domu 3
# Live prenos zo štúdia 3
# Prenos z domu 4
# Live prenos zo štúdia 4
# Prenos z domu 5
# Live prenos zo štúdia 5
# Prenos z domu 6
# Live prenos zo štúdia 6
# Prenos z domu 7
# Live prenos zo štúdia 7
# Prenos z domu 8
# Live prenos zo štúdia 8
# Prenos z domu 9 
# Live prenos zo štúdia 9
# Prenos z domu 10
# Live prenos zo štúdia 10
# Prenos z domu 11
# Live prenos zo štúdia 11
# Live finále zo štúdia
# Špeciál Best of Live

## Relácie
Mojsejovci sa delili na štyri relácie

* Mojsejovci
* Mojsejovci Live
* Mojsejovci Hotline
* Mojsejovci Quizshow

## Externé odkazy
* Oficiálny web
* 
* 
* Mojsejovci na ''realityshow.sme.sk'' 
* Krátke ústrižky na https://videoarchiv.markiza.sk/video/mojsejovci/bonus/8252-mojsejovci-nora-a-brano-cakali-sutaziacich-v-kroji

Kategória:Reality show TV Markíza
Sinantrop

**Sinantrop** alebo zriedkavejšie **sinantropus** (lat. *Sinanthropus* – doslova "čínsky človek") alebo **čínsky človek** je staršie označenie (pôvodne chápané ako rod) pre:
*v širšom zmysle: taxóny človek pekinský a človek lantiansky
*v užšom zmysle: taxón človek pekinský

## Referencie


Kategória:Homo
Homo erectus

**Homo erectus** (z lat. homo = človek, erectus =vzpriamený, vztýčený, hrdý, pozorný, bystrý, zmužilý, rozčúlený)  môže byť:
*v antropológii: druh človek vzpriamený
*v rímskej literatúre:
**vznešená osoba (napr. u Quintiliana, u Tacita)
**pyšná osoba (napr. u Cicera)
**pozorná osoba

## Pozri aj
*Homo erectus: človek erektívny
Pračlovek

**Pračlovek** môže byť:
*človek neandertálsky (toto bolo koncom 20. storočia asi najrozšírenejšie použitie v početných zdrojoch), a to buď v užšom zmysle (teda spravidla len raný, klasický a prechodný neandertálec) alebo v širšom (staršom) zmysle, t.j. vrátane predneandertálcov (človek steinheimský v širšom zmysle), človeka palestínskeho, človeka rodézskeho a podobne
*akýkoľvek praveký človek, človek z paleolitu, pozri človek, pravek, paleolit 
*Homo primigenius 
*človek zručný v širšom (t.j. staršom) zmysle 
*zriedkavo: človek vzpriamený v širšom (t. j. staršom) zmysle 

Poznámka: Podľa J. Beneša : *..názov pračlovek by sa podľa antropológov mal používať len pre nálezy zo skupiny neandertálcov, ale často sa vzťahuje na všetky nálezy fosílneho človeka a zoológovia ho použili v novom systéme pre Homo habilis.*

## Referencie
SK

**SK** môže byť:
* Saalkreis, registračná značka automobilov
* Sangguniang Kabataan, oragnizácia na Filipínach
* Saskatchewan, skratka Kanadskej pošty
* Scandinavian Airlines System, kód IATA
* Sekolah Kebangsaan, typ školy v Malajzii
* Shattered Kingdoms, RPG založené na textoch
* Shonen Knife, japonské rockové trio
* Schroet Kommando, multinárodná organizácia hráčov počítačových hier
* silent key, operátor amatérskeho rádia, ktorý zomrel
* SK Corporation, juhokórejská firma
* SK Software Corporation, firma
* people mover firmy Soulé, pozri SK (people mover)
* Slovensko, kód ISO
* StarKingdoms, hra
* Stockport, britský poštový kód
* subkultures.net, „social networking“ komunita online
* Suomen Kuvalehti, fínsky časopis
* "koniec komunikácie" (znak v Morsovej abecede)

**Sk** môže byť:
* slovenská koruna

**sk** môže byť:
* slovenčina, kód podľa ISO 639
* národná doména najvyššej úrovne, pozri .sk
Protoneandertálec

**Protoneandertálec** alebo **raný neandertálec** alebo **včasný neandertálec**  je vývojová etapa neandertálca (spravidla uvádzaná ako etapa, ktorá bezprostredne predchádza klasickému neandertálcovi resp. obdobiu würm podľa staršieho datovania). Presnejšie to môže byť:
*všeobecne: európske nálezy z obdobia pred würmom, ktoré mali niektoré neandertálske črty
*nálezy neandertálca z obdobia 220 – 135 000 BP
*nálezy neandertálca z obdobia MIS 7 až MIS 5 resp. z obdobia 230 – 80 000 BP
*Homo sapiens steinheimensis
*(európske) nálezy neandertálca z obdobia 150 – 100 000 BP (Ehringsdorf, Saccopastore, Fontéchevade, Gánovce)  resp. 150 – 120 000 BP 
*nálezy neandertálca z obdobia 180 – 90 000 BP (nálezy: Krapina, Saccopastore, Forbes Quarry, Altamura)  resp. 200 – 70 000 BP 
*nálezy neandertálca z obdobia MIS 5   resp. z obdobia od 120 000 BP do ?75 000 BP (t. j. nálezy Bañolas, Gibraltár, Pinar, Saccopastore, La Chaise, Ehringsdorf, Taubach, Krapina, Tabun E1, Džabal Irhúd, Hauna Fteah, Dire Dawa, Ma-pa, Gánovce)  resp. z obdobia 150 000 BP do 60 000 BP (nálezy: Ehringsdorf, Saccopastore, Fontéchevade, Gánovce)

**Raný neandertálec** alebo **včasný neandertálec** môže byť zriedkavo aj synonymum anteneandertálca (nálezy od 600 – 127 000 BP) 

## Referencie

## Pozri aj
*neandertálec

Kategória:Homo
Preneandertálec

**Preneandertálec** (lat. zriedkavo *Homo sapiens praeneanderthalensis, Homo praeneanderthalensis, Homo präneanderthalensis, Homo preneanderthalensis*) môže byť:
*najčastešie: protoneandertálec
*pôvodne: pojem z tzv. preneandertálskej hypotézy (40.-60. roky 20. stor.), t. j. skupina ľudí, z ktorej sa vyvinuli aj klasickí neandertálci aj ľudia dnešného typu; konkrétne sa sem zahŕňali najmä nálezy Steinheim, Weimar/Ehringsdorfu, Swanscombe, As-Schúl (Skhul) a Tabun (Tabún) , pozri preneandertálska hypotéza
*anteneandertálec v užšom zmysle (t. j. definovaný tak, že predchádza protoneandertálcovi) + protoneandertálec 
*anteneandertálec v užšom zmysle (t. j. definovaný tak, že predchádza protoneandertálcovi), presnejšie:
** všetky európske nálezy do MIS 9, t. j. do cca 300 000 BP, v užšom zmysle len nálezy od MIS 11 (t. j. od cca 420/440 000 BP) do MIS 9 
** všetky európske nálezy od MIS 13 do MIS 7, t. j. cca od 450 do 200 000 BP  

## Pozri aj
*neandertálec
## Referencie

Kategória:Homo
Demiurg (filozofia)

**Demiurg** (latinizovaná forma , zo  a , prenesene „tvorca“, „umelec“ alebo „remeselník“. Vo filozofickom a náboženskom význame je to meno božstva, zodpovedného za stvorenie fyzického sveta.

Gnosticizmus kladie demiurga medzi transcendentného boha a hmotný svet ako druhého boha, tvorcu hmotného sveta a pôvodcu všetkého diania v ňom, avšak demiurgovi pripisuje aj pôsobenie zla.

Novopytagoreizmus: Demiurg vládne nad vznikom a zánikom vecí.

Numenios z Apameie: Demiurgos je sprostredkovateľ. Numeios demiurga kladie medzi transcendentného boha a hmotný svet ako druhého boha, tvorcu hmotného sveta a pôvodcu všetkého diania v ňom, pretože s dokonalosťou prvého boha je nezlučiteľný styk s hmotou

Platón: Demiurga v dialógu Timaios interpretuje ako staviteľa, budovateľa sveta a tvorcu svetového poriadku z chaotickej prahmoty, do ktorej vnáša poriadok podľa vzoru večných ideí.

## Poznámky

## Externé odkazy
* 

Kategória:Filozofický slovník
Kategória:Náboženstvo
Neskorý neandertálec

**Neskorý neandertálec** môže byť:
* opak/pokračovanie raného neandertálca, teda klasický neandertálec
* posledné nálezy neandertálcov (typicky od cca 40 000 BP)
* progresívny neandertálec 

## Referencie

Kategória:Homo